Donem la benvinguda a l'alumnat del programa JOOP
07 de febrer de 2023

Este matí hem donat la benvinguda a l'alumnat del programa Jove Oportunitat (JOOP). 15 jóvens participaran durant quatre mesos en este programa adreçat a persones de 16 a 21 anys que per qualsevol motiu ni estudien ni treballen.

El programa JOOP ofereix orientació personal i professional, preparació per a la prova d'accés a la FP de Grau Mitjà, les proves lliures d'obtenció del títol d'ESO o les proves de competències clau per a accedir a certificats de professionalitat. També proporciona orientació sobre les diferents famílies professionals de la FP, des d'un enfocament pràctic, visitant empreses on poden veure els diferents treballs i descobrir la seua vocació.